《闻说一首寄与可为尧夫作》
宋代·吕陶

闻说蓬仙作小麾，湛恩从此破群疑。平生直道宜三黜，自古周防用四知。

松竹何尝凋晚秀，稻梁应且续朝饥。不须利口归豺虎，皎皎清穹未易欺。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。